Zuma-saak nou virtueel aangehoor | Maroela Media
Die korrupsiesaak teen oudpres. Jacob Zuma en Thales sal Dinsdag virtueel aangehoor word.
Die saak sal om 10:00 begin waarna Zuma se regspan amptelik aansoek sal doen dat die saak uitgestel word weens die voormalige president se hospitaalopname.
Zuma word steeds in 'n hospitaal behandel nadat hy Vrydagoggend opgeneem is. Daar is nog geen besonderhede oor Zuma se gesondheidstoestand bekend gemaak nie.
Zuma was veronderstel om Dinsdag in die hooggeregshof in Pietermaritzburg te verskyn vir sy korrupsieverhoor nadat die hof sy aansoek om self in die hof te wees toegestaan het. Zuma wil versoek dat hoofaanklaer adv. Billy Downer hom aan die saak onttrek. Die oudpresident beskuldig die advokaat onder meer daarvan dat hy inligting aan die media laat uitlek het.
Die #FreeJacobZuma-veldtog se beplande protesoptrede vir Dinsdag se hofverskyning is intussen uitgestel. Carl Niehaus, woordvoerder van die Umkhonto weSizwe- militêre veterane, het gesê hulle sal wag op die uitslag van vandag se hofverrigtinge voor daar besluit word op verdere protesoptrede.
Volgens Niehaus kan ander vreedsame en wettige protesoptrede oor die land heen deur ander organisasies egter moontlik voortgaan.
Die #FreeJacobZuma-veldtog het intussen sy beroep dat Zuma onmiddellik vrygelaat moet word, herhaal. "Dit bly ons onwrikbare oortuiging dat Zuma onwettig in aanhouding is as die eerste politieke gevangene sedert die koms van demokrasie in 1994.
"Dit is verontwaardigend en die onmiddellike vrylating van Zuma is ononderhandelbaar," het Niehaus gesê.
Die oudste trick in die boek! Tweede Shabir Shaik hehehehe…..
Hy moet verantwoordelik gehou word vir sy aapstreke en sy mediese toestand (indien daar is) moet bekend gemaak word!
Hou die man se truuks dan nooit op nie? Enige iets net om nie in die hof te verskyn het. Kyk mooi, hy gaan nou vir lank in die hospitaal bly. Hy makeer netso min iets as die man in die maan.
Eers baklei hy om self in die hof te wees, dan is hy te siek om op te daag. Vertragingstaktiek op sy beste en openlike verontagsaming van die reg. Hy sal hiermee wegkom tot hy die tydelike met die ewige verwissel. Stuk gemors.
Ag kan dit tog net tot 'n einde kom asb. Die bewyse teen hom is oorweldigend en ons almal weet dit.
Indien Zuma soos 'n gewone landsburger behandel was, sou hy lank reeds begin het om sy lewenslange tronkstraf uit te dien.